U-I-380/96
Datum: 1997-02-27T00:00:00.000+01:00
ecli: ECLI:SI:USRS:1997:U.I.380.96
vrsta: občinski predpis
zadeva: ocena ustavnosti in zakonitosti predpisov in drugih splošnih aktov
objavljeno: OdlUS VI, 27 | 27.02.1997
dokument: US18209
akt: Pravilnik o preskrbi s pitno vodo na območju občine Celje (Uradni list SRS, št. 22/79)
resitev: zavrženje
izrek: Pobuda za začetek postopka za oceno zakonitosti izvrševanja Pravilnika o preskrbi s pitno vodo na območju občine Celje se zavrže.
stavek: Ustavno sodišče je zavrglo pobudo, ker ni pristojno niti za odločanje o zakonitosti izvrševanja splošnega akta s pravnim poslom niti za odločanje o skladnosti pravnih poslov s predpisi.
odlocitev: sklep
geslo: Nepristojnost Ustavnega sodišča za oceno ustavnosti in zakonitosti izvrševanja splošnih aktov s pravnimi posli.
Nepristojnost Ustavnega sodišča za odločanje o skladnosti pravnih poslov s predpisi.
podlaga: Zakon o Ustavnem sodišču (ZUstS), 25. čl.
vlagatelj: Alojz Napreta, Celje
datum_vloge: 1996-12-12T23:00:00.000Z
datum_odlocitve: 1997-02-26T23:00:00.000Z

# U-I-380/96

27.2.1997

## SKLEP

Ustavno sodišče je v postopku za preizkus pobude za začetek postopka za oceno zakonitosti Alojza Napreta iz Celja na seji dne 27. februarja 1997

s k l e n i l o:

Pobuda za začetek postopka za oceno zakonitosti izvrševanja Pravilnika o preskrbi s pitno vodo na območju občine Celje (Uradni list SRS, št. 22/79) se zavrže.

### OBRAZLOŽITEV

Pobudnik navaja, da je Javno komunalno podjetje Vodovod - Kanalizacija iz Celja poslalo po dogovoru z Mestno občino Celje porabnikom vode ponudbo za sklenitev pogodbe za obnovo hišnega priključka v vrednosti 223.416 tolarjev. Če porabnik pogodbe ne bi sklenil, mu grozi odklop vode. Zato pobudnik predlaga, naj Ustavno sodišče oceni zakonitost izvrševanja v izreku navedenega pravilnika, saj takih določb, kot jih vsebuje ponudba za sklenitev pogodbe, Pravilnik nima.

Ustavno sodišče odloča o skladnosti splošnih aktov z Ustavo in zakonom, ne pa o ustavnosti in zakonitosti načina njihovega izvrševanja s pravnimi posli. Prav tako ne odloča o skladnosti pravnih poslov s predpisi. Zato je bilo potrebno pobudo zavreči. Ustavno sodišče je sprejelo ta sklep na podlagi 25. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.

PREDSEDNIK: dr. Tone Jerovšek